છેલ્લા પંદર દિવસમાં એક ગ્રૂપના શેરોમાં આવેલી ભારે ઊથલપાથલના કારણે અમદાવાદ શહેરમાં જ આશરે ૨૦૦ કરોડ સટોડિયાઓએ ગુમાવ્યા છે. જેના લીધે ગેકાયદે ડબ્બા ચલાવનારનાઓએ ઉઘરાણી માટે બાઉન્સરો રાખવાનું ચાલુ કર્યું છે. ખરેખર પોલીસને આર્થિક ગુના બાબતે ટ્રેનિંગ આપવી ખૂબ જ જરૂરી હોવા છતાં તે પ્રકારની ટ્રેનિંગ આપવામાં આવતી નથી. જેના લીધે આવા ગુના આચરતાં તત્ત્વો બેફામ બની ગયાં છે. અમદાવાદ શહેરમાં નાના મોટા એક હજારથી વધુ ડબ્બા ટ્રેનિંગના ધંધો કરી રહ્યા છે. જેના લીધે કેન્દ્ર સરકારને ટેક્સરૂપે કરોડો રૂપિયાનું નુકસાન થઈ રહ્યું છે. કેટલાક ઓપરેટરો પાસે એ ગ્રૂપમાં લાઈનના સોદા આવતા હોવાથી મોટા ડબ્બા ઓપરેટરને ત્યાં મોટી પોઝિશન ઊભી કરીને ટર્મિનલમાં ભાવ પાડીને મોટી રકમ ડબ્બા ઓપરેટરના ત્યાંથી સેરવી જતા હતા. જેના લીધે ડબ્બા ઓપરેટરો લાઈનના સોદાનું વલણ ચૂકવવાનું બંધ કરી દીધું છે. જ્યારે કેટલાક ઓપરેટરો ડબ્બામાં એક જગ્યાએ ખરીદીની મોટી પોઝિશન ઊભી કરતા હોય છે. બીજી તરફ વેચાણની મોટી પોઝિશન ઊભી કરીને જે જગ્યાએ નાણાં લેવાના હોય ત્યાં રોકડા લઈ લેતા હોય છે. જ્યાં નાણાં આપવાના થાય ત્યાં ઉઘરાણીમાં આવેલી મિલકતો આપીને નિકાલ કરી રહ્યા છે.